Rodolphe Kreutzer

Rodolphe Kreutzer (16. marraskuuta 1766 Versailles – 6. tammikuuta 1831 Geneve) oli ranskalainen säveltäjä,  viulisti, pedagogi ja kapellimestari. 

Kreutzer sai musiikin opetusta isältään sekä Anton Stamitzilta. Kuultuaan Kreutzerin esiintymisen Wienissä Ludwig van Beethoven omisti yhdeksännen viulusonaattinsa hänelle. Kreutzer toimi myöhemmällä urallaan kapellimestarina oopperassa.

Kreutzer toimi viulunsoiton professorina Pariisin konservatoriossa. Hänen sävellystuotantoonsa kuuluu mm. yhdeksäntoista viulukonserttoa ja nelisenkymmentä oopperaa. Kenties parhaiten hänet kuitenkin tunnetaan teoksestaan 42 études ou caprices, joita käytetään monesti opetustarkoituksessa.

Aiheesta muualla 
 
 Operone.de: Rodolphe Kreutzer 

Ranskalaiset säveltäjät
Ranskalaiset viulistit
Ranskalaiset kapellimestarit
Ranskalaiset oopperasäveltäjät
Vuonna 1766 syntyneet
Vuonna 1831 kuolleet